Se «fru Furuholmen»!
I 13 år har Jan Walaker og magasinet Hot Rod vist ukjente sider av norske kulturkjendiser. Men nå er det slutt - og i forbindelse med at Walaker legger ned magasinet, dukker det gamle bildet av Magne Furuholmen i drag opp. Furuholmen stilte i drag i forbindelse med et større intervju med magasinet for ni år siden. Stilte i drag Walaker forteller til VG at Magne ikke var vanskelig å få med på ideen om å stille i drag. - Det var nettopp det som var så morsomt med «Hot Rod». Gjøre det lille ekstra, og få med artister som Magne Furuholmen med på det, sier han. - Magne hadde ingen motforestillinger? - Nei, han syntes det var en interessant idé. Dette er et godt eksempel på at mange slike stjerner også har mot til å gjøre noe annerledes, sier Walaker. Selve ideen bak at bildene skulle være en kommentar til Furuholmens liv i medienes søkelys. Selve intervjuet hadde tittelen: «Mitt liv som mediehore». Nå sier Magne:- I lakkstøvler og parykk stiller jeg bare opp for «Hot Rod». Så kalte jeg seansen for «My Life As A Media Slut», sier Magne Furuholmen. - Mediehore! Selvironi, altså? - En smule, sier Magne som ikke vil si mer om den saken. Mens hans kvinnelige mentorkollega i The Voice, Hanne Sørvaag, sier at Magne ser like flott ut som alltid på bildet. - Jeg synes Magne ser like flott ut i drag som ellers, og det kreves en ekte mann for å hente frem sine kvinnelige sider, sier Hanne.Jan Walaker har også uttalt at utgaven med Magne Furuholmen i drag, førte til en del merkelige henvendelser. - Det var en del tyske jenter som gjerne ville kjøpe den utgaven, sa Walaker til Dagens Næringsliv i 2004. Samtidig som Walaker tar farvel med «Hot Rod» har han et nytt og annerleded prosjekt på gang. Det kaller han «KYKYLYKY», der første utgave hadde et trykk med kunstneren Markus Brendmoes versjon av Munchs «Skrik». Les en større sak og se flere bilder fra «Hot Rod»s-historie i torsdagens papirutgave av VG.
For tiden ser du Magne Furuholmen som myndig og varm mentor i «The Voice». Sjekk hvordan han stilte opp for magasinet «Hot Rod».